Discussió:Gegant (folklore)

message: Diu el Pere: "Recupero dades enciclopèdiques sobre els gegants. Ara falta afegir-hi els altres pobles"
Com deia hi ha centenars de pobles (de Catalunya, ja no dic a fora) que tenen gegants. És probable que uns quatre-cents, i la majoria d'ells en tenen diversos, no hi ha un cens oficial. L'agrupació de colles de geganters de Catalunya no els agrupa a tots i reuneix unes 500 agrupacions amb uns 2.000 gegants que reuneix entre 20.000 i 25.000 persones. No té cap mena de sentit posar-los tots aquí. Tampoc en té parlar d'uns pocs sense rellevància en el món geganter. Com a molt tindria sentit posar enllaços com a drac, però fins i tot posar-los tots no sembla viable per a un article, que just per això estan les categories. El text que hi ha ara parlant dels gegants de tres pobles és no enciclopèdic i s'ha d'eliminar. És inviable això de "afegir-hi els altres pobles". 88.19.139.147 19:46, 16 maig 2007 (CEST)
replies: text: No és correcte que treguis una bona part del text sense que hi hagi hagut cap discussió. Dóna temps. Estic d'acord amb tu que la llista por ser interminable i segurament s'hauria de fer un article per cada colla gegantera o simplement posar-ho com a complement a l'article del poble. Però fins que no s'hagi discutit, millor deixar-ho.--Lohen11 19:51, 16 maig 2007 (CEST)
replies: text: :A mi no em sembla correcte fer una reversió sense discutir abans el que ha fet un company en una pàgina de discussió. Tothom edita el que vol si tothom hi està d'acord, però si algú no hi està en un canvi en concret doncs que abans de revertir per imposar-se que primer escrigui alguna cosa en la pàgina de discussió. 88.19.139.147 19:53, 16 maig 2007 (CEST)
replies: text: ::Em sembla que es el que vas fer tu. Abans d'eliminar tot aquest text, millor que hi hagin mes opinions, no et sembla?--Lohen11 20:00, 16 maig 2007 (CEST)
replies: text: :::No, jo he fet una edició argumentant per què i sense revertir res. Revertir per imposar-se i sense discutir res no és el que he fet jo. 88.19.139.147 20:03, 16 maig 2007 (CEST)
replies: text: ::::Una edició que esborra mig article és equivalent a revertir les edicions (moltes) que han servit per escriure'l, i li cal discussió i consens, com a mínim per respecte a la feina dels companys que ho han escrit. D'altra banda, la informació de quins gegants hi ha a cada poble és informació enciclopèdica i estaria bé un article que la concentrés, i més si la quantitat d'informació és un paràgraf. A més, es pot fer un article de cada colla gegantera, si bé darrerament s'ha vist a les discussions d'esborrat que no tots els usuaris estan d'acord que qualsevol colla de diables sigui rellevant i suposo que alguns (no gaires) consideraran que no totes les colles geganteres són rellevants per tenir un article propi. En tot cas, el que hi ha en aquest article no és suficient per fer un article dels gegants dels tres pobles que s'esmenta.--Pere prlpz 20:13, 16 maig 2007 (CEST)
replies: text: :::::Suposant que admeto tot això. I no creus que la descripció dels gegants de tres pobles s'ha d'eliminar de la pàgina com a única possibilitat viable i neutral? Per què en això no t'has pronunciat i ho has  deixat a l'aire. 88.19.139.147 20:20, 16 maig 2007 (CEST)
replies: text: ::::::No ho crec. Cal afegir-hi els altres 497, segons les teves xifres (bé, quan superem la cinquantena podem organitzar d'una manera més pràctica per un article llarg). Abans de la teva edició jo anava a proposar a Viquiprojecte:Col·laboració amb el Departament d'Educació de la Generalitat de Catalunya/Articles nous que els estudiants de la marató viquipèdia afegissin el paràgraf corresponent al seu poble, però ara espero a veure que decidim aquí abans de proposar-ho.--Pere prlpz 20:29, 16 maig 2007 (CEST)
replies: text: :::::::Vull saber si m'estàs vacil·lant o si de debò penses que es pot escriure un article amb 2.000 gegants i pensar que estàs fent un article llegible i de valor enciclopèdic. 88.19.139.147 20:31, 16 maig 2007 (CEST)
replies: text: ::::::::Estic d'acord que si algú hi posa els 2000 gegants, caldrà dividir l'article, per exemple fent un article per comarca, però això serà un problema quan hi hagi informació de molts gegants. Mentre només hi hagi un paràgraf d'informació de tres pobles (o de quinze, o de trenta), l'article és perfectament legible. I si creus que el que hi ha ara està millor en un altre lloc, proposa-ho, però no ho esborris sense posar-ho enlloc.--Pere prlpz 20:38, 16 maig 2007 (CEST)

message: Mentre no es decideix què es fa amb l'organització de l'article (veure discussió anterior), he ordenat els gegants per ordre alfabètic. Pràcticament ja ho estaven. --Orila872 (discussió) 15:43, 14 oct 2008 (CEST)
replies: text: Crec que hi ha un excés d'enllaços, en especial als que van dirigits a una colla concreta. Jo hi deixaria els d'agrupacions o coordinadores o els de temàtica general. També he observat edicions només per modificar l'ordre d'aparció dels enllaços. Quin criteri? Alfabètic, temàtica...? --Orila872 (discussió) 20:02, 19 oct 2008 (CEST)
thread_title:  Ordre llistat 

message: he vist gegants a les festes de bilbao any 2011
Et felicito, fill! Gran descobriment! I també els veuràs a Madrid, i a Castella, i a Andalusia, i a gran part del nord peninsular. I a la resta de l'Europa occidental. I per extensió de la influència europea també a Llatinoamèrica. No són pas exclusius de les terres de parla catalana, gens ni mica, i tanmateix l'article no en diu ni un borrall de la seva veritable extensió geogràfica, limitant la descripció als anomenats "Països Catalans", cosa que no fa CAP altra Viquipèdia. Potser ens hauríem de mirar una miqueta menys el melic, nanos. 
replies: text: Aleshores, perquè no amplies l'article? Benvingut a la Viquipèdia.--Pere prlpz (disc.) 12:08, 4 maig 2013 (CEST)
thread_title:  he vist gegants a bilbao 

message: A Usuari:Pere prlpz/bestiari he recollit una sèrie de llibres que poden servir per referenciar l'admissibilitat d'un centenar d'articles de bestiari i un centenar més de gegants.
Perdoneu l'espam però com que no tenim viquiprojecte de gegants ni de bestiari miraré de deixar l'enllaç a la discussió dels articles generals relacionats.--Pere prlpz (disc.) 12:59, 29 nov 2015 (CET)
thread_title:  Fonts per referenciar bestiari